Ehdotus Euroopan parlamentin ja neuvoston päätökseksi Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) tehdyn päätöksen 1110/94/EY mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi



Virallinen lehti nro C 142 , 08/06/1995 s. 0016



Ehdotus Euroopan parlamentin ja neuvoston päätökseksi Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) tehdyn päätöksen 1110/94/EY mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (95/C 142/11) KOM(95) 145 lopull. - 95/0092(COD) (Komission esittämä 26 päivänä huhtikuuta 1995) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 130 i artiklan 1 ja 2 kohdan, ottavat huomioon komission ehdotuksen, ottavat huomioon talous- ja sosiaalikomitean lausunnon, tekevät ratkaisunsa perustamissopimuksen 189 b artiklassa tarkoitettua menettelyä noudattaen, sekä katsovat, että Euroopan parlamentti ja neuvosto antoivat päätöksellä 1110/94/EY (1) neljännen puiteohjelman 1994-1998; tämän päätöksen 1 artiklan 3 kohdassa määrätään, että suurin kokonaismäärä, jolla yhteisö osallistuu neljännen puiteohjelman rahoitukseen, on 11 046 miljoonaa ecua, josta 5 472 miljoonaa ecua on määrätty ohjeellisesti kaudeksi 1994-1996 ja 5 574 miljoonaa ecua kaudeksi 1997-1998, puiteohjelmaa on perustamissopimuksen 130 i artiklan 2 kohdan mukaisesti mukautettu tai täydennetty tilanteen kehittymisen mukaan; Itävallan, Suomen ja Ruotsin liittyminen Euroopan unioniin tekee tarpeelliseksi rahoitusta koskevan mukautuksen yhteisön voimavarojen sekä tutkimukseen ja kehitykseen käytettävien kulujen nousun vuoksi; puiteohjelman määriä on nostettava suhteellisesti, Sopimuksen Euroopan talousalueesta nojalla nämä kolme valtiota osallistuvat jo yhteisön tutkimusta, teknologista kehittämistä ja esittelyä koskevaan toimintaan yhteisön rahoitusosuuden avulla, joka on otettu yhteisön yleiseen talousarvioon, jossa niiden osuuksien määrät muodostivat tutkimus- ja kehittämistoimiin määrättyihin menoihin liittyvät "lisämäärärahat", tieteellisiä ja teknisiä tavoitteita, suosituimmuutta, eri alojen toimintoja ja valintaperusteita koskevat sekä muut neljännessä puiteohjelmassa annetut määräykset ovat edelleen voimassa; tässä päätöksessä on siten rajoituttava antamaan ne määrien mukautukset, jotka Itävallan, Suomen ja Ruotsin liittyminen teki tarpeellisiksi, neljännestä puiteohjelmasta tehty Euroopan parlamentin ja neuvoston päätös 1110/94/EY ja yhteisön tutkimus- ja koulutustoimintaa koskevasta puiteohjelmasta tehty neuvoston päätös 94/268/Euratom (2) on annettu samaan aikaan ja samaksi kaudeksi; näitä kahta puiteohjelmaa mukauttavat päätökset on myös annettava samaan aikaan ja samaksi kaudeksi, ja tieteen ja tekniikan tutkimuskomiteaa on kuultu, OVAT PÄÄTTÄNEET SEURAAVAA: Ainoa artikla 1. Muutetaan Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) 26 päivänä huhtikuuta 1994 tehtyä Euroopan parlamentin ja neuvoston päätöstä 1110/94/EY seuraavasti: - korvataan 1 artiklan 3 kohdassa määrät seuraavasti: määrä "11 046" määrällä "11 819" määrä "5 472" määrällä "5 477" määrä "5 574" määrällä "6 372" määrä "11 641" määrällä "12 414" - korvataan liite I tämän päätöksen liitteellä. (1) EYVL N:o L 126, 18. 5. 1994, s. 1 (2) EYVL N:o L 115, 6. 5. 1994, s. 31 LIITE "LIITE I NELJÄS PUITEOHJELMA (1994-1998): MÄÄRÄT JA JAKAUTUMINEN >TAULUKON PAIKKA> >TAULUKON PAIKKA> "